**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**Madonas novada pašvaldības domes**

 **IZGLĪTĪBAS UN JAUNATNES LIETU komitejas sēdes protokols Nr. 3**

Madonā

2025. gada 13. martā

Sēde sasaukta plkst. 13:00

Sēdi atklāj plkst. 13:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada:** komitejas priekšsēdētāja – Valda Kļaviņa

**Sēdi protokolē:** lietvede – Linda Vagule

**Sēdē piedalās deputāti:**

Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova

**Sēdē nepiedalās deputāti:**

Māris Olte – attaisnotu iemeslu dēļ.

Rūdolfs Preiss – attaisnotu iemeslu dēļ.

Zigfrīds Gora – attaisnotu iemeslu dēļ.

**Sēdē piedalās:**

Administrācijas darbinieki: Liene Ankrava – finanšu nodaļas vadītāja, Solvita Seržāne – izglītības pārvaldes vadītāja, Jolanta Pabērza – izglītības darba speciāliste, Artūrs Leimanis – informācijas tehnoloģiju nodaļas lietotāju atbalsta speciālists.

Iestāžu vadītāji: Edīte Strautmane – Madonas pilsētas pirmsskolas izglītības iestādes “Priedīte” vadītāja

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par sadarbības līguma slēgšanu ar Valsts izglītības attīstības aģentūru par projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanu**

ZIŅO: *Solvita Seržāne*

**2. Par Madonas pilsētas pirmsskolas izglītības iestādes “Priedīte” attīstības plāna 2024./2025.–2026./2027. mācību gadam saskaņošanu**

ZIŅO: *Solvita Seržāne*

**3. Par atļaujas izsniegšanu neformālās izglītības programmas īstenošanai**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

Sēdes vadītāja aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

Apstiprināt 2025. gada 13. marta Madonas novada pašvaldības domes Izglītības un jaunatnes lietu komitejas sēdes darba kārtību.

**1. Par sadarbības līguma slēgšanu ar Valsts izglītības attīstības aģentūru par projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanu**

*ZIŅO: Solvita Seržāne*

*SAGATAVOTĀJS: Gundega Puķīte*

*DEBATĒS PIEDALĀS: J.Pabērza*

*J.Pabērza iepazīstina ar projekta mērķiem un gaitu.*

Sēdes vadītāja aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Izglītības un jaunatnes lietu komiteja **NOLEMJ: Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Valsts izglītības attīstības aģentūra (turpmāk – VIAA) saskaņā ar Ministru kabineta 2024. gada 7. maija noteikumu Nr. 283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai" īstenošanas noteikumi” (turpmāk - Noteikumi) uzsāk projekta “Atbalsts pieaugušo individuālajās vajadzībās balstītai pieaugušo izglītībai” (turpmāk – Projekts) īstenošanu.

Madonas novada pašvaldībā saņemta VIAA 2025. gada 28. februāra vēstule Nr. 6.-1.1.3/62 (lietvedībā reģistrēta 2025. gada 28. februārī ar Nr. 2.1.3.1/25/876) ar uzaicinājumu pašvaldībai kļūt par sadarbības partneri Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanā laikā no 2025. līdz 2029. gadam.

Projekta mērķis ir nodarbināto prasmju paaugstināšana un profesionālās kvalifikācijas ieguve vai pārkvalifikācija, lai uzlabotu darba spēka kvalitāti un kapacitāti, pilnveidotu nodarbināto personu profesionālo kompetenci atbilstoši darba tirgus vajadzībām, veicinātu nodarbināto spēju efektīvāk pielāgoties mainīgajiem darba apstākļiem, tādējādi nodrošinot nodarbināto noturību darba tirgū, kā arī līdzdalības palielināšana pieaugušo izglītībā un pieaugušo izglītības kvalitātes uzraudzības sistēmas izveide.

Projekta mērķa grupa ir nodarbinātās personas, kuras sasniegušas vismaz 18 gadu vecumu, prioritāri atbalstu sniedzot nodarbinātajiem ar zemu izglītības līmeni (pabeigta vai nepabeigta pamatizglītība vai vispārējā vidējā izglītība), nodarbinātajiem vecumā no 50 gadiem, kā arī bēgļiem un personām ar alternatīvo statusu.

Madonas novada pašvaldībai kā VIAA sadarbības partnerim Projekta ietvaros būtu pienākums:

* informēt mērķa grupas personas par Projektā plānotajām mācību iespējām un piesaistīt dalībai Projektā;
* konsultēt mērķa grupas personas par Projektā pieejamām atbalsta iespējām;
* sniegt ieteikumus par pieejamo karjeras atbalstu, izmantojot individuālu pieeju atbilstoši mērķa grupas personu vajadzībām;
* nodrošināt informācijas pieejamību par mācību un papildus atbalsta iespējām Projektā, izplatīt to pašvaldības teritorijā.

Projektā atbalstāmo darbību īstenošanas laiks ir no sadarbības līguma parakstīšanas dienas līdz Projekta darbību īstenošanas beigām, bet ne ilgāk kā līdz 2029. gada 31. decembrim.

Saskaņā ar Noteikumiem VIAA par sadarbību Projekta īstenošanā ar pašvaldību jāslēdz sadarbības līgums atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, iekļaujot arī nosacījumus par maksājumu veikšanas kārtību Noteikumos minēto atbalstāmo darbību īstenošanai un tiešo attiecināmo izmaksu segšanu.

Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausījusies sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt sadarbības līgumu ar Valsts izglītības attīstības aģentūru par projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” īstenošanu.
2. Madonas novada Centrālās administrācijas Izglītības pārvaldei nodrošināt nepieciešamo datu nosūtīšanu par Projekta īstenošanu atbildīgajām kontaktpersonām Valsts izglītības attīstības aģentūrā sadarbības līguma sagatavošanai.
3. Madonas novada Centrālās administrācijas Juridiskajai un personāla nodaļai pēc tam, kad būs saņemts no Valsts izglītības attīstības aģentūras puses parakstīts sadarbības līgums, nodrošināt tā parakstīšanu no pašvaldības puses.
4. Kontroli par lēmuma izpildi uzdot pašvaldības izpilddirektoram.

**2. Par Madonas pilsētas pirmsskolas izglītības iestādes “Priedīte” attīstības plāna 2024./2025.–2026./2027.mācību gadam saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

*DEBATĒS PIEDALĀS: E.Strautmane, A.Greidiņš, S.Maksimova*

*A.Greidiņš vaicā, vai šobrīd pietiek ar vienu logopēdu, ja agrāk ir bijuši divi?*

*E.Strautmane atbild, ka varētu būt vairāk, bet ir pateicīgi par to, kas ir.*

Sēdes vadītāja aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Izglītības un jaunatnes lietu komiteja **NOLEMJ: Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Madonas pilsētas pirmsskolas izglītības iestādes “Priedīte” 2025. gada 10. marta vēstule Nr. 1-9/2025/7 (Madonas novada pašvaldības lietvedībā reģistrēta 2025. gada 10. martā ar Nr. 2.1.3.1/25/1024), kurā lūgts izskatīt un saskaņot Madonas pilsētas pirmsskolas izglītības iestādes “Priedīte” attīstības plānu 2024./2025.–2026./2027. mācību gadam.

Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.

Attīstības plānā Madonas pilsētas pirmsskolas izglītības iestāde “Priedīte” ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.

Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Madonas pilsētas pirmsskolas izglītības iestādes “Priedīte” attīstības plānu 2024./2025.–2026./2027.mācību gadam.

2. Madonas novada Centrālās administrācijas Izglītības pārvaldei nodrošināt izglītības iestādes attīstības plāna publicēšanu pašvaldības tīmekļa vietnē.

3. Kontroli par lēmuma izpildi uzdot Madonas novada pašvaldības izpilddirektoram U.Fjodorovam.

**3. Par atļaujas izsniegšanu neformālās izglītības programmas īstenošanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītāja aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Izglītības un jaunatnes lietu komiteja **NOLEMJ: Atbalstīt lēmuma projektu un izsniegt atļauju neformālās izglītības programmas īstenošanai.**

Lēmuma projekts:

Ir saņemts SIA “I.T.AKADĒMIJA” vadītājas Ingūnas Tihomirovas 24.02.2025. iesniegums (reģistrēts Madonas novada pašvaldībā 24.02.2025. Nr.2.1.3.1/25/765) ar lūgumu izsniegt atļauju neformālās izglītības programmai “Speciālists kanisterapijā” (80 stundas), kura tiks īstenota Madonas pilsētā.

Saskaņā ar Ministru kabineta 13.07.2023. noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Izglītības un jaunatnes komiteja lietu NOLEMJ:

1. Izsniegt atļauju neformālās izglītības programmai “Speciālists kanisterapijā”, 80 stundu programma.
2. Uzdot Madonas novada pašvaldības izpilddirektoram izsniegt atļauju 1. punktā minētajai neformālās izglītības programmai un tās īstenošanai.

*Sēdes darba process, ziņojumi, priekšlikumi, komentāri, diskusijas, atspoguļoti sēdes audio ierakstā.*

Sēdi slēdz 13.23.

Sēdes vadītāja V. Kļaviņa

Sēdes protokolists L. Vagule